Czech Airlines

Η Czech Airlines (συντομογραφία: ČSA,  «Τσεχικές Αερογραμμές») είναι ο εθνικός αερομεταφορέας της Τσεχικής Δημοκρατίας. Η έδρα της βρίσκεται στην Πράγα και το κέντρο της  βρίσκεται στο αεροδρόμιο Václav Havel της Πράγας. Η εταιρεία εκτελεί κυρίως προγραμματισμένες πτήσειςFlight International, 3 Απριλίου 2007 και εξυπηρετεί 22 προορισμούς από το 2021csa.cz - Destinations, ανακτήθηκε 10 Φεβρουαρίου 2021. Η Czech Airlines μετέφερε 2,26 εκατομμύρια επιβάτες το 2016, αύξηση 13% σε σύγκριση με το 2015. Η Czech Airlines Technics ήταν υπεύθυνη για τη συντήρηση αεροσκαφών.

Όταν, το 2018, το 97,74% της Czech Airlines εξαγοράστηκε από την εταιρία Smartwings, η CSA έγινε μέλος του Smartwings Group. Η αεροπορική εταιρεία εκτελεί πρόγραμμα συχνών πτήσεων με το όνομα "OK Plus" σύμφωνα με τις προδιαγραφές της Διεθνούς Ένωσης Αερομεταφορών. Το OK ενσωματώθηκε επίσης εμφανώς στο προηγούμενο σήμα της, και είναι το πρόθεμα ταξινομήσεων των αεροσκαφών της Τσεχικής Δημοκρατίας. Ήταν μέλος της συμμαχίας SkyTeam. Το υπόλοιπο 2,26% του CSA ανήκε στην ασφαλιστική εταιρεία Česká Pojišťovnahttps://www.knaviation.net/travel-service-acquires-czech-airlines.

Η CSA είναι η πέμπτη παλαιότερη αεροπορική εταιρεία στον κόσμο μετά την ολλανδική KLM (1919), την Κολομβιανή Avianca (1919), την Αυστραλιανή Qantas (1920) και τη Σοβιετική / Ρωσική Aeroflot (1923). Ήταν η πρώτη αεροπορική εταιρεία στον κόσμο που πραγματοποίησε τακτικές πτήσεις με αεροπλάνα (μεταξύ Πράγας και Μόσχας)Zeman 2003, σελ. 70.

Στις 26 Οκτωβρίου 2024 η εταιρεία εκτελεί την τελευταία της πτήση, σηματοδοτώντας το τέλος μιας αεροπορικής ιστορίας που άγγιξε τα 101 έτη. Η τελευταία πτήση απογειώθηκε από το αεροδρόμιο Charles de Gaulle στο Παρίσι και προσγειώθηκε στο  αεροδρόμιο Václav Havel της Πράγας.

Παραπομπές

Κατηγορία:Ευρωπαϊκές αεροπορικές εταιρείες
Κατηγορία:Τσέχικα εμπορικά σήματα
Κατηγορία:Αεροπορικές εταιρείες της Τσεχίας